Tehuelche (pòble)

280px|thumb|right|Lo Cacic Mulato, filh de Biguá e successor de Papón.

Los tehuelche (dau mapudungún: chewel che «gent brava», o benlèu de una de las etnias tehuelche apelada teushen tot-parier dau mapudungún che, «gent, pòble»))  o patagons son los noms generics balhats a un ensemble de pòbles amerindians de la Patagònia e de la region pampenca en America dau Sud. Divers especialistas, missionaris e viatjaires an realizat de las prepausicions per los gropar en tenir compte de la similituda de sos trachs culturaus, de son aira geografica e sas lingas, quauqu'uns d'entre ilhs parlian de las lingas qu'eran pas sempre aparentadas, e sa distribucion geografica era estenduda.

Tras lo processus istoric de quasi completa extinccion de queus pòbles lo terme tehuelche serviguet a referenciar los subrevivents de la brancha continentala austrau de queu grope, situats dins las províncias de Santa Cruz, Chubut e Río Negro en Argentina. 

Sa situacion au Chile es de "completa extinccion". En 1905 sofrigueten d'una epidemia de veròla que tuet lo cacic Mulato e d'autres de sa tribú situats dins lo vau dau río Zurdo (Valle del río Zurdo), prep de Punta Arenas. Los subrevivents se refugieren en territòri argentin, benlèu-ben dins la reserva de Camusu Aike. Los gropes tehuelche continueten enquera après a tornar au Chile per chaçar los guanacos dins la region de Magallanes, onte figueten vut per lo darnier còp autorn de 1927 venent de l'aira de Killik Aike.Docstoc. Indígenas chilenos

 Notas 
Categoria:Pòble d'Argentina